**מושב גאולים**

**מ.י. 501603799**

**פרטיכל ישיבת ועד מקומי מס' 2/2019**

|  |  |
| --- | --- |
| תאריך | 9.1.2019 |
| חברי הפורום | יריב יוסף – יו"ר, אורה חריש, רונן בר יואב, לילך ראיבי  |
| מוזמנים נוספים | טל מן, רוני שרפי |
| נעדרו | שרון ראובני, טל מדר |
| מציגים | ירון בלרנו – קבט המועצה; שי בן ברוך - מפקד שירות קהילתי מג"ב; וויקי חגג – משק אשכול גאוליםמג"ב; חברי ועדת משנה לבטחון של המושב: רמי נחשון, איל נחשון, אלדד גפנר, בני גופדה |
| קוורום נדרש | רוב חברי הועד |
| רשמה הפרוטוקול | טל מן |

**יו"ר הישיבה: יריב יוסף**

על סדר היום של הישיבה:

1. **אישור פרוטוקול ישיבה מס' 1.19**
2. **אישור צו המיסים (ארנונה) לשנת 2019**
3. **עדכון גביה**
4. **מעקב ביצוע החלטות עדכונים שוטפים ושונות**
5. **ישיבה עם אחראי בטחון במועצה וועדת המשנה לבטחון של המשב**
6. **זימון ישיבת הועד הבאה והצעת סדר היום.**

יריב אישר קיומו של קוורום לקיום הישיבה. הציג את עיקרי הנושאים שעל סדר היום.

**נושא 1: אישור פרוטוקול ישיבה קודמת**

**החלטה (בעד – 4; נגד – 0; נמנעים - 0): בהעדר הערות, מאשרים פרוטוקול ישיבת ועד 1.19 מיום 3.1.2019.**

**נושא 2: אישור צו המיסים (ארנונה) לשנת 2019**

רוני הזכיר שיש לאשר את צו המיסים לשנת 2019 במסגרת הועד ואזי לחתום עליו ולדווח למועצה שאושר, על מנת שמליאת המועצה תוכל לאשר את חלות הצו על המושב, וניתן יהיה להמשיך את גביית המסיסים כסדרה. אישר שמדובר בהליך טכני בעיקרו כי אין אפשרות לחלוק על תכני הצו.

**החלטה (בעד – 4; נגד – 0; נמנעים - 0): מאשרים את צו המיסים לשנת 2019 ומסמיכים את יו"ר הועד לחתום עליו ולעשות על כל הנחוץ והדרוש בקשר לאישורו המלא וכניסתו לתוקף ביחס למושב.**

**נושא 3: עדכון גבייה**

יריב דיווח שבזמן הקצר שמאז כניסת הועד לתפקידו, נראה שנושא הגביה הוא נושא שמכביד הן על תקציב הועד והן על עומס המשימות שלו, כולל של רונית, כיוון שעיקר הזמן והעלות מוקצים לכך. בנוסף, ביישוב קטן ואינטימי כשלנו, כרוכה בכך גם רגישות אישית שהוא סבור שלא נכון שתעכיר את מערכת היחסים של תושבים עם הועד.

הבין מהמועצה וממושבים אחרים שניתן להעביר את מלוא האחריות לכך למועצה שבכל מקרה גובה מיסים מהתושבים. הבין שעלות הגביה באמצעות המועצה נמוכה במעט מהעלות של ניהול הגביה באופן עצמאי ובנוסף זה מפנה את הזמן של חברי הועד ושל רונית ליתר משימות הועד. אמר שבהתייעצות עם איציק שעתל קיבל חיזוק ליתרונות של פתרון זה. הציע לקדם את העברת אחריות הגביה למועצה. לשאלות שהעלו חברי הועד אמר שיש עוד מה להבין לגבי התהליך ואופן העברת השרביט והוא מבקש כרגע רק אישור להמשיך וללמוד את הנושא לשם קבלת המידע הדרוש להחלטה סופית.

**החלטה (בעד – 4; נגד – 0; נמנעים - 0): מאשרים את המשך הבחינה של העברת הגביה לאחריות המועצה.**

**נושאים 4: מעקב ביצוע החלטות, עדכונים שוטפים ושונות**

יריב עדכן שעשה הגהה נוספת על התקציב אך ללא שינוי בתקצוב הסעיפים השונים. התקציב יפורסם לתושבים לאחר אישורו על ידי המועצה, אלא אם יהיה עיכוב גדול מדי בתהליכי העבודה במועצה בהקשר זה.

יריב עדכן על סטטוס תהליך העברת אחריות לניקיון לזוכי המכרז וסיום ההתקשרות עם המבצעים הקודמים. הציע שהזוכים יהיו אחראים גם על אספקת ציוד הניקיון כנגד הוספת העלות להסכם עימם, על מנת שנושא הניקיון ינוהל במלואו על ידי הזוכים.

**החלטה (בעד – 4; נגד – 0; נמנעים - 0): תיבדק עלות רכישת ציוד הניקיון למבני הציבור ועלות זו תשולם לזוכי המכרז על מנת שינהלו גם את רכישתו בהתאם לצורך.**

**יתר המוזמנים הצטרפו לישיבה.**

**נושא 4: ישיבה משותפת עם גורמי הבטחון של המושב ושל המועצה, שהוזמנו כולם להצטרף לישיבה.**

יריב בירך על הצטרפות כל גורמי הביטחון במושב ובמועצה לישיבת הועד והסביר שמטרת המפגש היא להבין את צרכי הביטחון והפערים שיש בנושא זה, מה הפתרונות, איך לנהל בצורה מיטבית את הממשקים עם גורמי אכיפת הביטחון והשיטור במועצה וכו'. כל הנוכחים הציגו את עצמם ואת תפקידיהם.

שי הסביר את מבנה השיטור הפלילי והבטחוני במועצה בניהול מג"ב ובסיוע חיוני של מתנדבים מקרב התושבים. אמר שנקודת המשטרה בגאולים היא אחת משלוש תחנות במועצה והיא זו שיושבת במרכז הגיזרה. יש בה מב"סית – ויקי, שוטרים ומתנדבים. הם מטפלים בכל הנושאים הפליליים ושומרים על קשר הדוק עם רב"שי היישובים שיש להם תפקיד חשוב בניהול הבטחון במושבים. בירך את אייל נחשון רב"ש גאולים על השכלתו הרחבה בתחום ועל איכות עבודתו.

1. הסביר חשיבות המתנדבים שמאיישים את כיתות הכוננות והניידות ומאבטחים את היישובים. בלרנו אמר שחשובה כיתת כוננות של כ-30 מתנדבים בכל מושב ואמר שהמועצה / מג"ב מספקים להם ציוד והכשרה. רמי אמר שבעבר היה היקף מתנדבים הרבה יורת גדול מהמושב מה שסייע להקמת תחנת מג"ב במושב ולשמירת רמת בטחון גבוהה בו לעומת יתר המושבים.
2. שי אמר שניתן לחזק את הביטחון מפני פריצות וכו' על ידי חיזוק הגנת הבתים בעזרת סורגים ואזעקות. הציע לארגן חוג בית להסבר על החשיבות והציע שהועד ירכז רשימה של תושבים המעוניינים לשפר את המיגון של ביתם בעזרת אזעקות וכך הם יוכלו לנצל את כוח הרכישה שלהם כקבוצה גדולה על מנת להוזיל את עלות הרכישה וההתקנה של אזעקות. אמר שמרבית הבתים שנפרצים בהצלחה אינם ממוגנים.
3. אמר שחשוב לעדכן על כל בעיה פלילית או בטחונית את הרב"ש, את ויקי חג'ג' השוטר: 0526575587, ואת שי בן ברוך מפקד הגיזרה: 053-9801850, 09-7962072 פקס 09-7962040, דוא"ל: shaivdorit10@gmail.com.

ירון בלרנו הסביר שיש הפחתה משמעותית בהיקף האירועים הפליליים בחמש שנים האחרונות אבל הדרך להמשיך ולשמר רמה נמוכה היא מודעות ועירנות תושבים ששואלים כל זר למעשיו ומקפיצים רב"ש לבדוק.

אמר שמרבית היישובים גובים דמי שמירה על מנת לממן את עלות האבטחה כי רכישת מצלמות מתאימות וציוד נלווה לרב"ש ולמתנדבים זו עלות גבוהה שלא ניתן לממן בארנונה הרגילה. עם זאת הבהיר שלגביית דמי שמירה נדרש אישור מיוחד וניתן יהיה לקבלו שוב לקראת 2020.

1. אירועי קהילה - שי הסביר שעל הועד לדווח לויקי חג'ג' ולירון בלרנו שבועיים מראש על כל אירוע קהילתי תחת כיפת שמים שעשוי להביא להתכנסות של מעל 100 איש, באמצעות 2 טפסים: טופס 'אסיפה/ תהלוכה' וטופס 'עמידה בקריטריונים'. המטרה של הדיווח אינה להקשות על קיום אירועים אלא לאפשר אותם בבטחה.
2. שיפוץ מקלטים – בלרנו הסביר ששיפוץ (להבדיל מניקיון שוטף) הוא באחריות המועצה – כולל צביעה, שאיבת מים, אוורור (מזגנים), הנחת ריצפה וכו'. הציע שהועד ימפה את ה-5-6 מקלטים שנדרש להשמיש בעת מלחמה, לסגור את היתר ולעבוד מולו על מנת לשפצם בהדרגה. הציע להשמיש אותם כמבני ציבור באופן שוטף, מה שישפר את מצבם ותחזוקתם גם לעיתות חירום.

**החלטה (בעד – 4; נגד – 0; נמנעים - 0): לילך וטל ימפו את המקלטים שנדרש להשמיש על מנת להגיש הדרישות למועצה**.

1. **צח"י** - צוות חירום יישובי - בלרנו הסביר את חשיבות הקמתו שלצוות כזה שמרכז את הטיפול במושב ומול המועצה וצוותי החירום והחילוץ שלה בכל מקרה חירום: מצבים שבהם יש ניתוק מים או חשמל במושב ויש אולי אוכלוסיות במצוקה מיוחדת בשל כך, כמובן תאונות, שריפות וכו'. אמר שהמוצע המספקת ארון ציוד רלוונטי לצוות כזה שמוקם ביישובים. עליו למנות אנשים שהם בעלי מומחיות במגוון תחומי תמיכה: רב"ש, רפואי, סיעודי, פסיכולוגי או אנשי חינוך וכיו"ב. הציע למפות את הפרופיל של כל תושבי המושב על מנת לדעת לתת סיוע מיידי רלוונטי במקרה הצורך. אורה אמרה שרשימה כזו כבר התבקשה אבל משום מה המועצה אינה מעבירה אותה. ירון אמר שהוא יכול להעביר רשימה עם תאריכי לידה ואת יתר המידע הדרוש יצטרך הועד לרכז ולעדכן בכוחות עצמו. אמר שנדרש לזהות אוכלוסיית תל"ם = אוכלוסיה שמכל סיבה שהיא זקוקה לתשומת לב מיוחדת בעיתות חירום.

אמר שצוות כזה גם אחראי להעברת הודעות לתושבים במצבי חירום ולהנחות אותם לגבי פתרונות. יש במועצה ספר הגדרת תפקיד והכנות, והמועצה יכולה לסייע גם בגיוס צוות כזה מבני המושב ע"י הקצאת סטודנט מלגאי מטעמה וגם בהכשרה של הצוות. אמר שחשוב שהצח"י יהיה יישובי כי זה מייצר חוסן יישובי והכרות עמוקה עם המקום שמסייעת להצלחה.

1. סכנת הבטיחות באזור המכולת ומוקדי ציבור נוספים – חברי הועד הציגו את הבעיה בפני השוטרים. שי אמר שרק המשטרה / מג"ב מוסמכת לאכוף איסור עצירה / חניה באזורי סיכון כמו המכולת, אבל נדרש לתאם עם מע"צ אזורי אדום לבן וכו'. הציע להיעזר לשם כך ביוסי דיין וועדת התנועה של המועצה. ויקי הציע לעדכן בכל קבוצות הדיווח של המושב על האכיפה המוגברת הצפויה וגם לצרף את השוטרים לקבוצות הרלוונטיות.

רמי נחשון אמר שיש שיתוף פעולה הדוק בין התושבים במושב למג"ב לאורך שנים ובירך על כך. יריב סיכם את הביקור החשוב והודה לנציגי מג"ב והמועצה על שטרחו ובאו ללמד ולחזק את הקשר והעזרה למושב. אמר שהקמת צח"י היא יעד של הועד לשנת 2019.

**נושא 5: קביעת מועד ישיבת הועד הבאה והנושאים שעל סדר יומה**

יריב הודיע שישיבת הועד הבאה תתקיים ביום רביעי ה-23.1.2019 בשעה 20:00 כשעל סדר יומה של הישיבה יהיו הנושאים האלה:

1. אישור פרטיכל ישיבה קודמת.
2. אישור אירועי פורים
3. גביה - מועצה
4. אישור בטיחות לצרכי ביטוח
5. עדכונים שוטפים ומעקב החלטות

בהעדר נושאים נוספים על סדר היום של הישיבה, הסתיימה הישיבה.

כל ההחלטות התקבלו פה אחד אלא אם נאמר מפורשות אחרת בפרוטוקול.

\_\_\_\_\_\_\_\_\_\_\_\_

יריב יוסף, יו"ר וועד מקומי גאולים